Калин Вълов
Присъни се в съня ми, па макар и далечна…

chitanka.info

Присъни се в съня ми, па макар и далечна,

да бе недействителна и присъница грешна.

Така ми хареса, че прииска ми се и още

от теб да усетя, да вкуся, да те докосна.

Сънувах те такава, каквато те искам,

каквато мечтая те, бленувам и страдам.

Яви се в съня ми ти най-накрая,

да те почувствам, да те опитам

и отново да те мечтая.

Нахлу така неочаквано, ненадейно,

да навееш в съня ми като в зимна виелица

преспи от спомени и чувства забравени,

за теб самата с времето непокварени.

Завладя мислите ми и преобърна света ми

от един сън, сънуван единствено само.

Нима възможно е, щом веднъж дошла си,

наново да дойдеш, ала не във съня ми?

Такава, каквато си в действителност ти самата.

Не чак толкова приказна и изящно красива,

а малко наивна, срамежлива и непохватна —

каквато те искам в живота си тебе самата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.